סופרבול

סופרבול (באנגלית: Super Bowl) הוא משחק ההכרעה השנתי של אליפות ליגת ה-NFL, שהיא ליגת הפוטבול המקצוענית בארצות הברית. המשחק, שנערך ביום ראשון השני של חודש פברואר, נחשב לאירוע חגיגי ומיוחד שמהווה מעין חג בתרבות ארצות הברית, המכונה "סופרבול סאנדיי". מעבר למשחק עצמו, הסופרבול מתאפיין גם בחגיגות ובאירועים הנלווים לו, ובפרט במוזיקאים המפורסמים המופיעים במופע טרום המשחק ובמופע המחצית. באופן מסורתי, המשחק הוא תשדיר הטלוויזיה בעל הרייטינג הגבוה ביותר בארצות הברית. בסופרבול LIX שנערך ב-2025 צפו בממוצע כ-127.7 מיליון צופים – שיא צפייה בהיסטוריה האמריקאית בתוכנית טלוויזיה ששודרה ברשת אחת. עובדה זו הופכת את הסופרבול לבמה הפרסומית היוקרתית ביותר בטלוויזיה האמריקאית.

משחק הסופרבול הראשון, סופרבול I, נערך ב-15 בינואר 1967, כחלק מההחלטה לאחד לליגה אחת את ליגת ה-NFL ויריבתה דאז, ליגת ה-AFL, שפעלו בארצות הברית במקביל בשנות ה-60. עד להשלמת האיחוד בשנת 1970, שתי האלופות של הליגות השונות שיחקו באליפות העולם של ה-AFL-NFL. לאחר האיחוד בשנת 1970, נוצרו שתי חטיבות: חטיבת הפוטבול האמריקאי (AFC) וחטיבת הפוטבול הלאומית (NFC) והסופרבול הפך למשחק הגמר הרשמי של ה-NFL, אשר מפגיש בין האלופות של שתי החטיבות.

נהוג לציין את המספר הסידורי של תחרות הסופרבול בספרות רומיות, אולם המנהג הזה החל רק מסופרבול V (סופרבול 5), וזאת במקום לציין את השנה בה המשחק משוחק. הסיבה לסימון זה נעוצה בכך שעונת NFL מתפרשת על חלקים של שתי שנים אזרחיות; לדוגמה: אלופי סופרבול V – הבולטימור קולטס, הם אלופי עונת 1970, למרות שמשחק הגמר שוחק בינואר 1971. יוצא דופן הוא משחק הסופרבול של שנת 2016, שמותג על ידי הליגה כ"סופרבול 50", במקום "סופרבול L" משום שבתרבות האמריקאית לאות 'L' קונוטציות שליליות של הפסד ומפסידנות.

משחק הסופרבול האחרון, סופרבול LX, התקיים ב-8 בפברואר 2026 באצטדיון ליווייס ובו סיאטל סיהוקס גברה על ניו אינגלנד פטריוטס 29–13.

היסטוריה
ממוזער|בול אמריקני משנת 1999, לציון משחק הסופרבול הראשון, שנערך בשנת 1967. בבול מופיע כרטיס הכניסה למשחק
הסופרבול נוצר כתוצאה מאיחוד בין שתי ליגות יריבות ה-NFL וה-AFL. אחד התנאים למיזוג היה שיתקיים משחק גמר שיפגיש בין אלופות שתי הליגות ה"יריבות". סטיב סייבול, נשיא NFL films וחבר היכל התהילה של ה-NFL, טוען שקומישינר ה-NFL באותה התקופה, פיט רוזל, רצה לקרוא למשחק הגמר "האחד הגדול". במהלך אחד הדיונים, מקים ה-AFL ובעלי הקנזס סיטי צ'יפס, לאמר האנט, התבדח וקרא למשחק האליפות בין הליגות "סופרבול" (super bowl). האנט חשב על השם, כשראה את ילדיו משחקים בצעצוע הנקרא "סופר-כדור" (super ball, הגיית השמות באנגלית היא כמעט זהה). הכדור מוצג כיום במוזיאון היכל התהילה של ה-NFL בקנטון אוהיו. לשם היה צליל מוכר, משום שהכינוי של משחקי הגמר של המכללות היה "משחקי בול" (bowl games) (המונח "bowl", מקורו מהצירוף "Rose bowl", שנוצר כיוון שהאצטדיון בו נערך המשחק דמה לקערה). האנט הציע להשתמש זמנית במונח עד שיומצא שם טוב יותר, אבל המונח סופרבול התקבע.

אחרי שגרין ביי פאקרס ניצחה בשני משחקי הגמר הראשונים, חששו כמה בעלי הקבוצות מן העתיד של המיזוג שאך זה התבצע. רבים העלו ספקות בקשר ליכולת התחרותיות של קבוצות ה-AFL מול יריבותיהן מן ה-NFL. חששות אלו התבדו לאחר הסנסציה בסופרבול 3, בו ניצחה ניו יורק ג'טס מה-AFL את בולטימור קולטס, ושנה לאחר מכן קנזס סיטי צ'יפס מה-AFL ניצחו את נציגת ה-NFL, מינסוטה ויקינגס, בתוצאה 7–23 בסופרבול 4, שהתקיים בניו אורלינס. היה זה משחק הגמר האחרון בין הליגות (מאז, נפגשות למשחק הגמר האלופות של חטיבות ה-NFC וה-AFC).

המשחק מתקיים מדי שנה, תמיד ביום ראשון, כמשחק הגמר של משחקי הפליי-אוף של ה-NFL. בתחילה, המשחק שוחק במהלך חודש ינואר, בגלל עונה סדירה שהכילה 14 משחקים ומשחקי פליי-אוף. במהלך השנים המשחק התקדם מיום ראשון של השבוע השני בינואר, ליום ראשון של השבוע השלישי, ולאחר מכן גם של השבוע הרביעי. בהמשך המשחק שוחק ביום ראשון של השבוע הראשון של פברואר, כתוצאה מעונה סדירה של 17 מחזורים (16 משחקים לכל קבוצה, ועוד שבוע הפסקה) וכן משחקי פלייאוף. החל מעונת 2021 שהורחבה ל-18 מחזורים המשחק משוחק ביום ראשון בשבוע השני של פברואר. הקומישינר לשעבר, פיט רוזל, בזכות יכולתו להנהיג את הצדדים, נחשב ל"מוח" שמאחורי המיזוג, ולאיש אשר קיבע את הסופרבול בתודעה.

הקבוצה שמנצחת במשחק הגמר זוכה בגביע וינס לומברדי, גביע על שם המאמן של הגרין ביי פאקרס, שזכה עם קבוצתו בשני הסופרבולים הראשונים, ובחמש אליפויות ה-NFL שהתקיימו לפני המיזוג. הגביע נועד להנציח את שמו של וינס לומברדי, שמת בספטמבר 1970. הגביע, בשמו החדש, הוענק לראשונה לבולטימור קולטס, שניצחו בסופרבול V במיאמי.

סיקור תקשורתי
הסופרבול הוא המשדר הנצפה ביותר מדי שנה בטלוויזיה האמריקאית. לסופרבול יש אחוזי רייטינג גבוהים בכל קנה מידה, שעומדים על מעל 40% מכל משקי הבית בארצות הברית, ומעל 60% מכל מקלטי הטלוויזיה הפעילים. בכל רגע ממשך השידור, צופים בסופרבול למעלה מ-100 מיליון אמריקאים. כמו כן, מוערך שכ-130–140 מיליון אמריקאים נוספים צופים בחלק כלשהו של המשחק. הודעות לתקשורת מטעם ה-NFL העריכו כי במשחק צופים למעלה ממיליארד צופים בכל העולם. עם זאת, יש המעריכים כי המספר נמוך משמעותית, ושהעניין במשחק מחוץ לצפון אמריקה נמוך. שיא הרייטינג למשדר סופרבול - 49.1% (49.1/73), נרשם ב-1982, ואילו שיא הצופים, בהיבט של ממוצע לאורך המשדר כולו, נרשם בסופרבול שהתקיים ב-2024 עם ממוצע של 123.4 מיליון צופים – משדר הטלוויזיה הנצפה ביותר בתולדות הטלוויזיה האמריקאית.

בהתאם לסיכומים בין רשתות השידור עם הנהלת ה-NFL, מדי שנה משודר המשחק ברשת ארצית אחרת.

על אף ש"סופרבול I" סוקר גם על ידי רשת NBC וגם על ידי רשת CBS, התיעוד היחיד של המשחק שהיה זמין עד 2011, היה קטע וידאו בן מספר שניות. הסיבה לכך היא, שברשתות הטלוויזיה (עוד מימיהן הראשונים ועד שנות ה-60), נהגו למחוק את קטעי הווידאו, מתוך שיקול שהצופים לא מעוניינים לצפות בשידור חוזר של משחק שכבר שודר, וגם משום שסרטי הצילום היו יקרים באותה תקופה. ב-2005 אותרה קלטת של השידור, לאחר ששהתה בעליית גג בפנסילבניה במשך כ-38 שנים. הקלטת שופצה והופצה ב-2011.

פרסומות
ממוזער|250px|תמונה מתוך תשדיר הפרסומת ששודר במהלך הסופרבול ב-1984 למחשבי מקינטוש
בעקבות פרסומת בשנת 1984 של חברת המחשבים אפל, שביים רידלי סקוט, בה הציגו את מחשב המקינטוש, זמן הפרסום בסופרבול הפך לבמה המרכזית של פרסומות לקונספטים חדשים או מקום שידור לפרסומות גרנדיוזיות ויקרות במיוחד. זמן הפרסום במהלך המשחק נחשב ליוקרתי מאוד בזכות הרייטינג העצום, ומחירו עולה בכל שנה. זמן פרסום בסופרבול LII ב-2018 נמכר בסכום שיא של 7.7 מיליון דולר ל"ספוט" (30 שניות) וזאת לעומת כ-5 מיליון דולר בסופרבול LI. על פי הערכות של NBC ופורבס, שווי החשיפה של אותו זמן פרסום ב-2015 היה כ-10 מיליון דולר.

בידור

בשנים המוקדמות, משחקי הגמר או הסופרבולים הציגו במהלך הפסקת המחצית מצעדים של מכללות ובתי ספר מקומיים. עם הזמן, ככל שהמשחק הפך לנצפה יותר כך גם גדל פוטנציאל החשיפה שבו. עובדה זו הובילה למגמה, בה מופיעים אמנים ומוזיקאים מפורסמים במופעי טרום המשחק והמחצית, ואפילו באים רק כדי לשיר את המנון ארצות הברית. שלא כמו במשחקי העונה הסדירה, בסופרבול, הפסקת מחצית המשחק מקבלת פרק זמן מיוחד של חצי שעה בשביל מופע המחצית, לעומת הפסקה של 12 דקות הנהוגה בדרך כלל.

הופעה מרגשת במיוחד הייתה בסופרבול XXXVI ב-2002, כאשר להקת U2 הופיעה, ובזמן השיר השני שלהם: "Where the Streets Have No Name", הוקרנו על מסך ענק שמות ההרוגים בפיגועי 11 בספטמבר.

אירוע מעורר מחלוקת התרחש בסופרבול XXXVIII ב-2004, כאשר הזמר ג'סטין טימברלייק הוריד חלק מהבגד של הזמרת ג'נט ג'קסון וחשף את שדה הימני, אותו כיסה רק עגיל דמוי כוכב. ג'קסון וטימברלייק התייחסו לתקרית כאל "תאונה" והגדירו אותה בתור "תאונת מלתחה". המשחק שודר ברשת CBS וערוץ MTV (באותה עת, חברה אחות של CBS מקבוצת ויאקום) שהפיק את מופע המחצית, העביר ברגע התקרית לזווית צילום רחבה במיוחד ועבר להפסקת פרסומות, אך תצלומי תקריב של התקרית הופיעו די מהרה ברשת האינטרנט. ה-NFL, שהובכו מהתקרית, החליטו להחרים את MTV ולמנוע מהם להפיק אירועי מחצית של משדרי ספורט בכל קנה מידה. רשת CBS נקנסו על ידי ה-FCC (רשות התקשורת הפדרלית של ממשלת ארצות הברית) בסכום של 225,000 דולר בשל התקרית; קנס שבוטל ב-2008 על ידי בית המשפט הפדרלי. בשנה לאחר מכן, בסופרבול XXXIX, הופיע במופע המחצית הזמר והיוצר פול מקרטני, בלא שנרשמו תקריות מעוררות מחלוקת.

במשחק סופרבול XLVI ב-2012, הופיעה הזמרת מדונה עם מחרוזת מלהיטיה והסינגל הראשון שלה מהאלבום ה-12, MDNA: Give Me All Your Luvin'. במהלך ההופעה, השתתפו הצמד המוזיקלי LMFAO, הזמר סי-לו גרין והזמרות M.I.A. וניקי מינאז', אשר משתתפות גם בקליפ של "Give Me All Your Luvin'". במהלך ההופעה, נרשמה שערורייה, כשהראפרית M.I.A. הפנתה אצבע משולשת למצלמה. הרשת המשדרת הביעה התנצלות והליגה תבעה את הזמרת בסכום של 16.6 מיליון דולר.

מיקום
250px|ממוזער|שמאל|אצטדיון NRG ביוסטון מקושט במודעות לקראת סופרבול LI (2017)
42 מתוך 60 משחקי הגמר שוחקו באחת משלוש המדינות: פלורידה (17 פעמים), קליפורניה (14 פעמים) ולואיזיאנה (11 פעמים), הערים המארחות העיקריות הן ניו אורלינס שבלואיזיאנה (11 פעמים), אזור מיאמי רבתי (11 פעמים), ואזור לוס אנג'לס רבתי (8 פעמים). טמפה שבפלורידה אירחה את הסופרבול 5 פעמים וסן דייגו שבקליפורניה, יוסטון שבטקסס, אטלנטה שבג'ורג'יה וגלנדייל שבאריזונה שלוש פעמים כל אחת. אחת הסיבות העיקריות לריכוז הרב של המשחקים במספר כה מצומצם של ערים בדרום ארצות הברית, הוא סעיף בתקנון ה-NFL, הקובע טמפרטורה ממוצעת מינימלית לקיום המשחק, של 50 מעלות פרנהייט (כ-10 מעלות צלזיוס). המשחקים שהתקיימו באזורים צפוניים וקרים יותר התרחשו רק באצטדיונים מקורים. למרות הגבלה זו, חרגו ראשי הקבוצות בבחירת המארחת לשנת 2014, כשקבעו כי המשחק יתקיים באצטדיון מטלייף החדש, שבניו ג'רזי.

לאחר שסופת ההוריקן קתרינה פגעה בלואיזיאנה סופרדום ובעיר ניו אורלינס, ולאחר תיקון חלקי של הנזקים, העיר הגישה הצעה לאירוח המשחק פעם נוספת. ההצעה התקבלה ב-2009, והעיר אירחה את סופרבול XLVII ב-2013.
ממוזער|400px|אצטדיון סטייט פארם, בשמו הקודם אצטדיון אוניברסיטת פיניקס, שאירח את משחק הסופרבול בשנים 2008 (סופרבול XLII), 2015 (סופרבול XLIX) ו-2023 (סופרבול LVII)

תהליך הבחירה
המקום שבו מתקיים הסופרבול נבחר על ידי ה-NFL מבעוד מועד, בדרך-כלל 3 עד 5 שנים מראש. ערים אשר מעוניינות לארח את המשחק מגישות הצעות לוועדה, ונבדקות לפי פרמטרים כמו מצב האצטדיון והיכולת להכיל את הקהל הרב. לאחר מכן, בעלי ה-NFL נפגשים כדי להחליט על המיקום. נכון ל-2025, ידוע מיקום המשחקים ב-2026, "סופרבול LX", באצטדיון ליווייס, ב-2027 באצטדיון SoFi וב-2028 באצטדיון מרצדס-בנץ. ב-2007 הציע קומישינר הליגה, רוג'ר גודל, שבעתיד ישוחק הסופרבול באצטדיון ומבלי, באנגליה.

קביעת הקבוצה המארחת
הקבוצה המארחת נבחרת לסירוגין: מה-NFC – בשנים אי זוגיות, ומה-AFC – בשנים זוגיות. הקביעה הזו החלה כבר מהמשחק הראשון, בו גרין ביי פאקרס הייתה הקבוצה המארחת. מאז סופרבול XII, שנערך בינואר 1979, לקבוצה המארחת ניתנה האפשרות לבחור את המדים (צבעוניים או לבנים). רוב הקבוצות המארחות בחרו ללבוש את המדים הצבעוניים, אולם היו כמה קבוצות שבחרו במדים הלבנים, כמו דאלאס קאובויס (מאז שנת 1965), וושינגטון רדסקינס (סופרבול XVII ומאז הגעת המאמן ג'ו גיבס ב-1981) ודנבר ברונקוס (בסופרבול 50, ב-2016), שלאחר 4 הפסדים בהופעותיהם במדים הכתומים החליטו על שינוי בתקווה שאיתו גם יבוא הניצחון – דבר שאכן קרה.

זכויות יוצרים
ה-NFL מקפידים על מניעת שימוש מסחרי לא מורשה בסמליה המסחריים: "NFL", "סופרבול" (Super Bowl), "סופר סאנדיי" / "יום ראשון הגדול" (Super Sunday). כתוצאה מכך, אירועים רבים מתייחסים אל האירוע בשם שונה מעט (כגון: "המשחק הגדול"). ב-2006, ה-NFL ניסו לרשום את השם "המשחק הגדול" (The Big Game) כסימן מסחרי, אך ב-2007 הם ויתרו על הניסיון, בגלל התנגדות למהלך מצד אוהדים שנוהגים לכנות כך את משחק הגמר של עונת ה-pac-10 (אחת מהליגות ב-NCAA (התאחדות ספורט הקולג'ים הלאומי בארצות הברית)).

MVP של משחק הסופרבול

250px|ממוזער|שמאל|טום בריידי, שיאן ההופעות והניצחונות בסופרבול, וזוכה חמש פעמים בתואר ה-MVP
ה-MVP של משחק הסופרבול הוא תואר שמוענק לשחקן המצטיין במשחק, הזוכה בתואר נבחר במהלך המשחק על ידי פאנל של כתבים ושדרנים מתחום הפוטבול המהווה 80% משקלול סך הקולות והצבעת האוהדים המהווה 20%.
שיאן הזכיות הוא טום בריידי שזכה בתואר חמש פעמים. ג'ו מונטנה ופטריק מהומס זכו בתואר שלוש פעמים ושלושה שחקנים זכו בתואר פעמיים: ברט סטאר, טרי בראדשו ואיליי מאנינג.

משתתפות וזוכות בסופרבול לאורך השנים
קבוצות מה-NFL שלפני האיחוד המלא והמשכה ב-NFC מובילות במספר הזכיות בסופרבול על קבוצות מה-AFL והמשכה ב-AFC. מצב הזכיות לאחר סופרבול 60 הוא 31–29.

ישנן ארבע קבוצות בליגה שלא הופיעו עד כה בסופרבול: קליבלנד בראונס, דטרויט ליונס, יוסטון טקסאנס וג'קסונוויל ג'אגוארס. ניו יורק ג'טס לא הופיעו בסופרבול מאז המיזוג של 1970. שמונה מהקבוצות שהופיעו בסופרבול לפחות פעם אחת לא זכו בתואר מעולם.

דירוג הקבוצות על פי מספר הזכיות וההופעות
שם הקבוצהמספר זכיותמספר הופעות % זכיות עונות הופעה בסופרבול (מודגש זכיות)ניו אינגלנד פטריוטס 6 12 50%1985, 1996, 2001, 2003, 2004, 2007, 2011, 2014, 2016, 2017, 2018, 2025פיטסבורג סטילרס 6 875%1974, 1975, 1978, 1979, 1995, 2005, 2008, 2010דאלאס קאובויס 5 862.5%1970, 1971, 1975, 1977, 1978, 1992, 1993, 1995סן פרנסיסקו 49' 5 862.5%1981, 1984, 1988, 1989, 1994, 2012, 2019, 2023קנזס סיטי צ'יפס 4 757%1966, 1969, 2019, 2020, 2022, 2023, 2024גרין ביי פאקרס 4 580%1966, 1967, 1996, 1997, 2010ניו יורק ג'איינטס 4 580%1986, 1990, 2000, 2007, 2011דנוור ברונקוס 3 837.5%1977, 1986, 1987, 1989, 1997, 1998, 2013, 2015וושינגטון רדסקינס 3 560%1972, 1982, 1983, 1987, 1991אוקלנד ריידרס 3 560%1967, 1976, 1980, 1983, 2002מיאמי דולפינס 2 540%1971, 1972, 1973, 1982, 1984פילדלפיה איגלס 2 5 40%1980, 2004, 2017, 2022, 2024סיאטל סיהוקס 2450%2005, 2013, 2014, 2025אינדיאנפוליס קולטס 2 450%1968, 1970, 2006, 2009בולטימור רייבנס 2 2100%2000, 2012טמפה ביי באקנירס 2 2100%2002, 2020לוס אנג'לס ראמס 2 540% 1979, 1999, 2001, 2018, 2021שיקגו ברס 1 250%1985, 2006ניו יורק ג'טס 1 1100%1968ניו אורלינס סיינטס 1 1100%2009באפלו בילס 0 40%1990, 1991, 1992, 1993מינסוטה ויקינגס 0 40%1969, 1973, 1974, 1976אטלנטה פלקונס 0 20%1998, 2016סינסינטי בנגלס 0 30%1981, 1988, 2021קרוליינה פנתרס 0 20%2003, 2015לוס אנג'לס צ'רג'רס 0 10%1994טנסי טייטאנס 0 10%1999אריזונה קרדינלס  0  10%2008

משחקי אליפות העולם של ה-AFL-NFL
(National Football League (NFL(American Football League (AFL
משחקתאריךקבוצה מנצחתתוצאהקבוצה מפסידהאצטדיוןעירמדינה115 בינואר 1967גרין ביי פאקרס10-35קנזס סיטי צ'יפסלוס אנג'לס ממוריאל קולוסיאוםלוס אנג'לסקליפורניה214 בינואר 1968גרין ביי פאקרס (2)14-33אוקלנד ריידרסמיאמי אורנג' בולמיאמיפלורידה312 בינואר 1969ניו יורק ג'טס7-16בולטימור קולטסמיאמי אורנג' בול (2)מיאמי (2)פלורידה (2)411 בינואר 1970קנזס סיטי צ'יפס7-23מינסוטה ויקינגסאצטדיון טולייןניו אורלינסלואיזיאנה (2)

משחקי הסופרבול לאחר האיחוד
(National Football Conference (NFC(American Football Conference (AFC
משחקתאריךקבוצה מנצחתתוצאהקבוצה מפסידהאצטדיוןעירמדינהV17 בינואר 1971בולטימור קולטס13-16דאלאס קאובויסמיאמי אורנג' בול (3)מיאמי (3)פלורידה (3)VI16 בינואר 1972דאלאס קאובויס3-24מיאמי דולפינסאצטדיון טוליין (2)ניו אורלינס (2)לואיזיאנה (2)VII14 בינואר 1973מיאמי דולפינס7-14וושינגטון רדסקינסלוס אנג'לס ממוריאל קולוסיאום (2)לוס אנג'לס (2)קליפורניה (2)VIII13 בינואר 1974מיאמי דולפינס (2)7-24מינסוטה ויקינגסאצטדיון רייסיוסטוןטקססIX12 בינואר 1975פיטסבורג סטילרס6-16מינסוטה ויקינגסאצטדיון טוליין (3)ניו אורלינס (3)לואיזיאנה (3)X18 בינואר 1976פיטסבורג סטילרס (2)17-21דאלאס קאובויסמיאמי אורנג' בול (4)מיאמי (4)פלורידה (4)XI9 בינואר 1977אוקלנד ריידרס14-32מינסוטה ויקינגסרוז בולפסדינהקליפורניה (3)XII15 בינואר 1978דאלאס קאובויס (2)10-27דנוור ברונקוסלואיזיאנה סופרדוםניו אורלינס (4)לואיזיאנה (4)XIII21 בינואר 1979פיטסבורג סטילרס (3)31-35דאלאס קאובויסמיאמי אורנג' בול (5)מיאמי (5)פלורידה (5)XIV20 בינואר 1980פיטסבורג סטילרס (4)19-31לוס אנג'לס ראמסרוז בול (2)פסדינה (2)קליפורניה (4)XV25 בינואר 1981אוקלנד ריידרס (2)10-27פילדלפיה איגלסלואיזיאנה סופרדום (2)ניו אורלינס (5)לואיזיאנה (5)XVI24 בינואר 1982סן פרנסיסקו 49'21-26סינסינטי בנגלספונטיאק סילברדוםפונטיאקמישיגןXVII30 בינואר 1983וושינגטון רדסקינס17-27מיאמי דולפינסרוז בול (3)פסדינה (3)קליפורניה (5)XVIII22 בינואר 1984לוס אנג'לס ריידרס (3)9-38וושינגטון רדסקינסאצטדיון טמפהטמפהפלורידה (6)XIX20 בינואר 1985סן פרנסיסקו 49' (2)16-38מיאמי דולפינסאצטדיון סטנפורדסטנפורדקליפורניה (6)XX26 בינואר 1986שיקגו ברס10-46ניו אינגלנד פטריוטסלואיזיאנה סופרדום (3)ניו אורלינס (6)לואיזיאנה (6)XXI25 בינואר 1987ניו יורק ג'איינטס20-39דנוור ברונקוסרוז בול (4)פסדינה (4)קליפורניה (7)XXII31 בינואר 1988וושינגטון רדסקינס (2)10-42דנוור ברונקוסאצטדיון ג'ק מרפיסן דייגוקליפורניה (8)XXIII22 בינואר 1989סן פרנסיסקו 49' (3)16-20סינסינטי בנגלסאצטדיון ג'ו רובימיאמי (6)פלורידה (7)XXIV28 בינואר 1990סן פרנסיסקו 49' (4)10-55דנוור ברונקוסלואיזיאנה סופרדום (4)ניו אורלינס (7)לואיזיאנה (7)XXV27 בינואר 1991ניו יורק ג'איינטס (2)19-20באפלו בילסאצטדיון טמפה (2)טמפה (2)פלורידה (8)XXVI26 בינואר 1992וושינגטון רדסקינס (3)24-37באפלו בילסמטרודוםמיניאפוליסמינסוטהXXVII31 בינואר 1993דאלאס קאובויס (3)17-52באפלו בילסרוז בול (5)פסדינה (5)קליפורניה (9)XXVIII30 בינואר 1994דאלאס קאובויס (4)13-30באפלו בילסג'ורג'יה דוםאטלנטהג'ורג'יהXXIX29 בינואר 1995סן פרנסיסקו 49' (5)26-49סן דייגו צ'רג'רסאצטדיון ג'ו רובי (2)מיאמי (7)פלורידה (9)XXX28 בינואר 1996דאלאס קאובויס (5)17-27פיטסבורג סטילרסאצטדיון סן דבילטמפהאריזונהXXXI26 בינואר 1997גרין ביי פאקרס (3)21-35ניו אינגלנד פטריוטסלואיזיאנה סופרדום (5)ניו אורלינס (8)לואיזיאנה (8)XXXII25 בינואר 1998דנוור ברונקוס24-31גרין ביי פאקרסאצטדיון קוולקום (2)סן דייגו (2)קליפורניה (10)XXXIII31 בינואר 1999דנוור ברונקוס (2)19-34אטלנטה פלקונסאצטדיון פרו פלייר (3)מיאמי (8)פלורידה (10)XXXIV30 בינואר 2000סנט לואיס ראמס16-23טנסי טייטאנסג'ורג'יה דום (2)אטלנטה (2)ג'ורג'יה (2)XXXV28 בינואר 2001בולטימור רייבנס7-34ניו יורק ג'איינטסאצטדיון ריימונד ג'יימס (1)טמפה (3)פלורידה (11)XXXVI3 בפברואר 2002ניו אינגלנד פטריוטס17-20סנט לואיס ראמסלואיזיאנה סופרדום (6)ניו אורלינס (9)לואיזיאנה (9)XXXVII26 בינואר 2003טמפה ביי באקנירס21-48אוקלנד ריידרסאצטדיון קוולקום (3)סן דייגו (3)קליפורניה (11)XXXVIII1 בפברואר 2004ניו אינגלנד פטריוטס (2)29-32קרוליינה פנתרסאצטדיון רילאיינטיוסטון (2)טקסס (2)XXXIX6 בפברואר 2005ניו אינגלנד פטריוטס (3)21-24פילדלפיה איגלסאצטדיון ATTELLג'קסונווילפלורידה (12)XL5 בפברואר 2006פיטסבורג סטילרס (5)10-21סיאטל סיהוקסאצטדיון פורדדטרויטמישיגן (2)XLI4 בפברואר 2007אינדיאנפוליס קולטס (2)17-29שיקגו ברסאצטדיון מיאמי דולפינס (4)מיאמי (9)פלורידה (13)XLII3 בפברואר 2008ניו יורק ג'איינטס (3)14-17ניו אינגלנד פטריוטסאצטדיון אוניברסיטת פיניקסגלנדיילאריזונה (2)XLIII1 בפברואר 2009פיטסבורג סטילרס (6)23-27אריזונה קרדינלסאצטדיון ריימונד ג'יימס (2)טמפה (4)פלורידה (14) XLIV7 בפברואר 2010ניו אורלינס סיינטס17-31אינדיאנפוליס קולטסאצטדיון מיאמי דולפינס (5)מיאמי (10)פלורידה (15) XLV6 בפברואר 2011גרין ביי פאקרס (4) 25-31פיטסבורג סטילרסאצטדיון קאובויסארלינגטוןטקסס (3) XLVI5 בפברואר 2012ניו יורק ג'איינטס (4) 17-21ניו אינגלנד פטריוטסאצטדיון לוקאס אוילאינדיאנפוליסאינדיאנהXLVII3 בפברואר 2013בולטימור רייבנס (2) 31-34סן פרנסיסקו 49'מרצדס-בנץ סופרדום (7)ניו אורלינס (10)לואיזיאנה (10)XLVIII2 בפברואר 2014סיאטל סיהוקס8-43דנוור ברונקוסאצטדיון מטלייףמזרח רד'רפורדניו ג'רזי XLIX1 בפברואר 2015ניו אינגלנד פטריוטס (4)24-28סיאטל סיהוקסאצטדיון אוניברסיטת פיניקס (2)גלנדייל (2)אריזונה (3)507 בפברואר 2016דנוור ברונקוס (3)10-24קרוליינה פנתרסאצטדיון ליווייססנטה קלרהקליפורניה (12)LI5 בפברואר 2017ניו אינגלנד פטריוטס (5)28-34אטלנטה פלקונסאצטדיון NRG (2)יוסטון (3)טקסס (4)LII4 בפברואר 2018פילדלפיה איגלס 41–33ניו אינגלנד פטריוטסאצטדיון יו. אס. בנקמיניאפוליס (2)מינסוטה (2)LIII3 בפברואר 2019ניו אינגלנד פטריוטס (6) 13–3לוס אנג'לס ראמסאצטדיון מרצדס-בנץאטלנטה (3)ג'ורג'יה (3)LIV2 בפברואר 2020קנזס סיטי צ'יפס (2) 31–20סן פרנסיסקו 49'אצטדיון הארד רוק (6)מיאמי (11)פלורידה (16)LV7 בפברואר 2021טמפה ביי באקנירס (2) 31–9קנזס סיטי צ'יפסאצטדיון ריימונד ג'יימס (3)טמפה (5)פלורידה (17)LVI13 בפברואר 2022לוס אנג'לס ראמס (2) 23–20סינסינטי בנגלסאצטדיון SoFiלוס אנג'לס (2)קליפורניה (13)LVII12 בפברואר 2023קנזס סיטי צ'יפס (3)38–35פילדלפיה איגלסאצטדיון סטייט פארם (3)גלנדייל (3)אריזונה (4)LVIII11 בפברואר 2024קנזס סיטי צ'יפס (4)25–22סן פרנסיסקו 49'אצטדיון אליג'אנטלאס וגאסנבדהLIX9 בפברואר 2025פילדלפיה איגלס (2)40–22קנזס סיטי צ'יפססיזרס סופרדום (8)ניו אורלינס (11)לואיזיאנה (11)LX8 בפברואר 2026סיאטל סיהוקס (2)29–13ניו אינגלנד פטריוטסאצטדיון ליווייס (2)סנטה קלרה (2)קליפורניה (14)
משמעות המספרים בסוגריים בטבלאות:
בעמודת הקבוצה המנצחת, מספר הזכיות של אותה הקבוצה
בעמודת האצטדיון, מספר הפעמים שהאצטדיון אירח משחק גמר
בעמודת העיר, מספר הפעמים בה העיר אירחה משחק גמר
בעמודת המדינה, מספר הפעמים בה המדינה אירחה משחק גמר

קישורים חיצוניים






הערות שוליים

*